Blankaventra ortalo

Tio estas pri la centramerika specio. Por la brazila specio konata ankaŭ kiel Blankaventra ortalo, rigardu artikolon Nordorienta ortalo.
La Blankaventra ortalo (Ortalis leucogastra) estas specio de birdoj de la familio Kracedoj parenca de la aŭstralaziaj nestamasuloj.

 Distribuado kaj habitato 
Ĝi troviĝantas en deklivaro al Pacifiko ekde plej sudokcidenta Meksiko, tra suda Gvatemalo al Kostariko, Salvadoro, Honduro, kaj plej nordokcidenta Nikaragvo. Ties natura habitato estas ĉefe subtropikaj aŭ tropikaj sekaj arbaroj, ankaŭ humidaj arbaroj de malaltaj teroj kaj tre degraditaj iamaj arbaroj.

 Aspekto 
Temas pri kokeca birdo kun tre kontrasta diferenco inter malhelbrunaj supraj partoj kaj blanka ventro kiu nomigas la specion kaj laŭ la komuna nomo kaj laŭ la latina scienca nomo kie leucogastra estas kunmetaĵo de du radikoj el la antikva greka signifantaj respektive blanka kaj ventro. La kapo estas griza kaj la beko kaj kruroj helgrizaj. La vosto estas nigreca kun blankaj pintoj en vostoplumoj. Kiel aliaj samgenranoj, ankaŭ tiu specio montras rimarkindan ruĝecan mentonsakon.

 Referencoj 

Kategorio:Kracedoj
Kategorio:Kokoformaj
Kategorio:Birdoj de Ameriko
Kategorio:Birdoj de Kostariko